section_heading: Ustroj
paragraph_text: Područje župe obuhvaća naselja: Hum na Sutli, Lupinjak, Strmec Humski, Klenovec Humski, Rusnica, Orešje Humsko, Vrbišnica, Druškovec, Lastine, te veći dio Grletinca i manji dio Druškovec Gore. Na području župe živi oko 3.100 vjernika. U župi već nekoliko desetljeća djeluju Sestre Naše Gospe. One su do 1945. godine, kada im je zabranjen rad, bile odgajateljice i učiteljice u školi. U župu ponovno dolaze 1962. godine, a 1970. godine sagrađen im je i samostan pokraj župnog dvora. U životu župe danas su prisutne kao vjeroučiteljice, orguljašice, sakristanke, obavljaju kućanske poslove itd.<ref>Općina Hum na Sutli, Općina Hum na Sutli i Matis, Hum na Sutli/Pregrada, 2008., ISBN 9789537349066